«Սանիթեք»-ի հետ պայմանագրի շրջանակում քաղաքապետարանի աշխատակազմի համապատասխան ծառայությունների կողմից օգոստոսին իրականացված հսկողության արդյունքում ծառայությունների ոչ պատշաճ իրականացման բազմաթիվ դեպքերով ընկերությանն ուղարկվել են «Համապատասխանության մասին ծանուցումներ» և սահմանվել ողջամիտ ժամկետներ՝ թերությունները վերացնելու համար, ասված է հաղորդագրությունում: Այդուհանդերձ, ոչ բոլոր դեպքերում են թերությունները վերացվել ծանուցումներով սահմանված ժամկետներում, որի հիման վրա, պայմանագրին համապատասխան, թողարկվել է «Ծառայությունների ձախողման մասին» ծանուցում և սահմանված կարգով օգոստոս ամսվա կատարողականից պահվել է տուգանք՝ 12 միլիոն 967 հազար 739 դրամի չափով: